Source: http://docplayer.fi/4176-Hatkassa-selvitys-nuorten-luvattomista-poissaoloista-ja-sijaishuoltopaikkojen-toimintakaytannoista.html
Timestamp: 2018-04-27 05:22:39+00:00
Document Index: 23670283

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Hatkassa. Selvitys nuorten luvattomista poissaoloista ja sijaishuoltopaikkojen toimintakäytännöistä - PDF
Download "Hatkassa. Selvitys nuorten luvattomista poissaoloista ja sijaishuoltopaikkojen toimintakäytännöistä"
1 Hatkassa Selvitys nuorten luvattomista poissaoloista ja sijaishuoltopaikkojen toimintakäytännöistä
2 Hatkassa Selvitys nuorten luvattomista poissaoloista ja sijaishuoltopaikkojen toimintakäytännöistä Kirjoittajat: VTM Irma Lehtonen VTM Janne Telén Julkaisija: Lastensuojelun Keskusliitto Armfeltintie Helsinki Copyright Lastensuojelun Keskusliitto Taitto: Kinestasis Oy / Veikko Anttila ISBN (pdf)
3 Sisällys 1. Johdanto Selvityksen toiminnallinen ympäristö Sijaishuollon ajankohtaiset haasteet Laitoksista luvatta poissa olevat nuoret tutkimusten valossa Viranomaisyhteistyö luvatta poissa olevien nuorten tukena Perustiedot kyselyyn vastanneista laitoksista ja haastatelluista avainhenkilöistä Kyselyyn vastanneiden sijaishuoltopaikkojen lukumäärällinen tarkastelu Sijaishuoltopaikkojen johtajien koulutusrakenne ja nimikkeet Sijaishuollon henkilöstön koulutusrakenne Kyselyä varten haastatellut asiantuntijat Selvityksen tulokset Luvattomien poissaolojen määrä Luvattoman poissa olemisen taustalla olevat syyt Laitosten ja sosiaalityön näkökulma Nuorten näkökulma Luvattoman poissa olemisen ennakointi ja laitosten resurssit Toimintakäytännöt luvattoman poissaolon jälkeen Yhteydenotot eri tahoihin Virka-apupyyntöön liittyvät monet käytännöt Luvattoman poissaolon luonne Luvattoman poissaolon kesto, maantieteelliset ulottuvuudet, luvatta poissa olevien nuorten sijaishuollon muoto ja rajoituspäätökset Tapahtumat luvattomien poissaolojen aikana Luvattoman poissaolon päättyminen ja nuoren vastaanottaminen Luvattoman poissaolon vaikutukset sijaishuoltoprosessiin Pohdinta...38 Lähteet...42 Liitteet...45
4 1. Johdanto Sijaishuollosta luvatta poissa olleen, laitoskielellä hatkanneen, lapsen tai nuoren tilanne aiheuttaa eri toimijoissa aina huolta. Lastensuojelulaitosten työntekijöiden, lapsen perheen, sosiaalityöntekijän ja mahdollisesti lapsen etsinnöissä mukana olevan poliisin päällimmäisenä ajatuksena on löytää lapsi ja varmistaa, että hän on turvassa. Huoleen sekoittuu usein myös turhautumista, epätoivoa, suuttumusta ja keinottomuutta. Lapselle luvaton poissa oleminen voi merkitä hyppyä vapauteen laitosmaailmasta, mutta vastaavasti myös suurentunutta riskiä joutua kaltoin kohdelluksi vailla aikuisen tarjoamaa suojaa. Luvattoman poissaolon aikana lapsi on aina potentiaalisesti vaarassa, mikä on omiaan herättämään huolestuneita tunteita ja mielikuvia lastensuojelun eri toimijoissa. Kun lapsi karkaa, hänet voidaan määrittää oireilevaksi ongelmatapaukseksi, jota tarvitsee hänen oman etunsa nimissä rajoittaa. Vastaavasti lapsi voidaan nähdä tiiviimmän ja syvemmän avun tarpeessa olevaksi ja sijaishuoltopaikka säännöiltään ja toimintakäytännöiltään liian avoimeksi tai liian tiukaksi, asiantuntevaksi tai osaamattomaksi. Hätäkeskuksen, poliisin ja sosiaalipäivystyksen toimintaa karkulaisen etsinnässä määritellään usein yhteistyön toimivuuden ja nopeuden mukaan. Luvaton poissa oleminen ilmiönä on sekä uhka lapsen ja nuoren hyvinvoinnille ja terveydelle että merkittävä haaste sen kohtaavalle palvelujärjestelmälle. Ilmiönä se on paljon puhuttu, mutta vähän tutkittu ja selvitetty. Lastensuojelun Keskusliitolta ja Kuntaliitolta pyydettiin elokuussa 2011 lausuntoa Poliisihallituksen ohjeluonnoksen niistä kohdista, jotka koskivat tilanteita, joissa poliisi antaa virka-apua lastensuojelulain nojalla sijoitettujen lasten tavoittamiseksi. Kuntaliiton aloitteesta järjestettiin tapaaminen, johon osallistuivat edellä mainittujen tahojen lisäksi pääkaupunkiseudun suurten kaupunkien (Espoo, Helsinki, Vantaa) vastaanottolaitosten ja sosiaali- ja kriisipäivystyksen edustajat. Keskustelussa nousivat esiin sijaishuoltopaikoistaan luvatta poissa olleiden lasten suuri määrä, eri viranomaisten toimivaltakysymykset sekä lasten ja nuorten hyvinvointia ja terveyttä karkureissuilla vaarantavat tekijät. Samanaikaisesti Väestöliitto oli yhteydessä Lastensuojelun Keskusliittoon ja esitti huolensa sijaishuoltopaikasta poistuneista nuorista, joita Väestöliiton asiantuntijat kohtasivat vastaanotoillaan. Tapaamisen ja syksyn 2011 aikana käytyjen keskusteluiden pohjalta järjestettiin Lastensuojelun Keskusliitossa pyöreän pöydän keskustelu Siihen osallistuivat edustajat seuraavista organisaatioista: Kuntaliitto, Terveyden ja hyvinvoinnin laitos, Valtion koulukodit, Väestöliitto, Lausteen perhekuntoutuskeskus, Pohjolakoti, Helsingin kaupungin sosiaalivirasto sekä Vantaan sosiaali- ja terveystoimi. Tilaisuudessa toivottiin ilmiön ottamista systemaattisiin keskusteluihin, vaikuttamistyön kohteeksi sekä tarkempaan selvittelyyn, jonka pohjalta toivottiin toteutettavan tarvittavat kehittämistoimet. Tapaamisen tuloksena päätettiin hakea rahoitusta Alli Paasikivi säätiöltä. Säätiö myönsi rahoituksen, jonka turvin selvitystyön tekeminen mahdollistui. Selvitystyötä on hallinnoinut Lastensuojelun Keskusliitto, ja sitä on ohjannut moniammatillinen ohjausryhmä, johon ovat kuuluneet Lastensuojelun Keskusliiton ohjelmajohtaja Hanna Heinonen, asiantuntija Tiia Hipp, erityisasiantuntija Martti Kemppainen ja asiantuntija Piritta Timonen, Väestöliiton lääkäri Miila Halonen, Helsingin kaupungin erityisso- Hatkassa 4
5 siaalityöntekijä Susanna Hoikkala, Lausteen perhekuntoutuskeskuksen kehitysjohtaja Jussi Ketonen, Vantaan kaupungin Viertolan vastaanottokodin vastaava ohjaaja Jukka Sirtamo, Terveyden ja hyvinvoinnin laitoksen Valtion koulukotitoiminnasta vastaava johtaja Matti Salminen, Etelä-Suomen aluehallintoviraston sosiaalihuollon ylitarkastaja Marja-Leena Stenroos sekä Länsi-Uudenmaan poliisilaitoksen Lohjan poliisiaseman komisario Teemu Värtinen. Selvityksen ovat tehneet valtiotieteen maisterit, sosiaalityöntekijät Irma Lehtonen ja Janne Telén. Selvityksen tavoitteena on ollut kuvata lasten kasvua ja kehitystä vaarantavaa sekä viranomaisjärjestelmää kuormittavaa luvatonta poissaoloa ilmiönä. Tavoitteena on ollut muodostaa käsitys luvattoman poissaolon yleisyydestä, sen taustalla olevista syistä, tapahtumista karkumatkan aikana, laitosten kyvyistä ja resursseista toimia karkaamistilanteissa sekä eri toimijoiden yhteistyöstä. Selvityksessä on kiinnitetty huomiota myös laitosten ja asiantuntijahaastateltavien näkemyksiin jo olemassa olevista hyvistä käytännöistä. Selvityksen perusteella on ehdotettu toimia, joilla kehitetään palvelujärjestelmää, jonka luvatta poissa olleet lapset ja nuoret kohtaavat. Selvityksessä on kyse lasten oikeuksien toteutumisesta sijaishuollossa. Lapsen karkaaminen laitoksesta johtaa usein tilanteisiin, joissa on lapsen edun nimissä harkittava lapsen oikeuksien rajoittamista. Yhtenä selvityksen tavoitteena on ollut selvittää, onko suomalaisessa lastensuojelussa kaikille yhtäläiset ja tasapuoliset käytännöt kohdata ja puuttua karkaavan lapsen tilanteeseen. Lastensuojelulain ja lapsen huollosta ja tapaamisoikeudesta annetun lain 1. määrittävät lapsen erityisiä oikeuksia sijaishuollon aikana. Lapsella on oikeus laadultaan hyvään sosiaalihuoltoon ja hyvään kohteluun, tarpeitaan vastaavaan sijais huoltoon ja oikeus tavata läheisiä ihmisiä ja sosiaalityöntekijää sekä saada tietoa omasta tilanteestaan ja oikeus saada käyttövaroja. Selvityksen aineisto on koottu suomalaisten lastensuojelun sijaishuollon yksiköille tehdyllä kyselyllä. Täyttämissään kyselylomakkeissa laitokset kuvaavat sijoituksessa olevien lasten luvatonta poissaoloa laitoksesta sekä lukumääräisesti että sisällöllisesti. Kyselyaineistoa täydentävät sijaishuollosta vastaavien sosiaalityöntekijöiden sekä sellaisten nuorten haastattelut, joilla on kokemusta laitosasumisesta. Selvitys koskee laitoksissa huostaan otettuina asuvia lapsia ja nuoria, koska avohuollon tukitoimena sijoitetut lapset ja nuoret eivät ole lainsäädännöllisesti selvityksen kohteena olleiden viranomaisten välisen virka-avun tai lastensuojelulain mukaisten rajoittamistoimien piirissä. Tämän selvityksen ulkopuolelle rajautuivat perhehoidossa asuvat nuoret. Tutkittavaa ilmiötä kuvataan selvityksessä tavallisesti käsitteellä luvaton poissaoleminen. Termit hatkaaminen ja karkaaminen ovat laajasti tunnettuja ja käytettyjä erityisesti lastensuojelun piirissä. Näkemyksemme mukaan ne arkipäiväistävät vakavaa ja usein lapsen kasvua sekä kehitystä uhkaavaa ilmiötä. Luvattomalla poissa olemisella tarkoitetaan tilannetta, jossa huostaan otettu lapsi tai nuori on poistunut ilman lupaa sijaishuoltopaikastaan tai jättänyt palaamatta sinne esimerkiksi kotilomien jälkeen. Selvityksessä puhutaan lastensuojelulain määritelmän mukaisesti yleisesti lapsista, mutta välillä käytetään sanaa nuori kuvaamaan tietyn ikäryhmän (12 18-vuotiaat lapset) toimintaa. Selvityksen tulosten yhteydessä puhutaan sekä seuraamuksista että rangaistuksista. Ensimmäinen sana on luonteeltaan lievempi ja korostaa nuoren asiakaslähtöistä kohtaamista herkässä tilanteessa. Rangaistus on sanana ja toimenpiteenä vahvempi. Sen käyttöä karkaamisten yhteydessä tulisi harkita tarkoin. Lapset mieltävät seuraamukset usein rangaistuksiksi, ja sanana rangaistus on laitosten arkipäivää. Hatkassa 5
6 2. Selvityksen toiminnallinen ympäristö 2.1 Sijaishuollon ajankohtaiset haasteet Tämä selvitys koskee lastensuojelulaitoksissa huostaan otettuina asuvia lapsia ja nuoria. Suomalainen sijaishuolto on parhaillaan muutosten keskellä sekä rakenteellisesti että sisällöllisesti. Kuviosta 1 nähdään, että sijoitukset kodin ulkopuolelle ovat lisääntyneet 1990-luvun alusta lähtien. Vuonna 2011 kodin ulkopuolelle sijoitettuja lapsia oli Sijoitettujen lasten määrä kasvoi edellisvuodesta 1,4 %. Samana vuonna asui huostaan otettuina kodin ulkopuolella lasta. Huostassa olevien lasten määrä lisääntyi 2,6 %. Kiireellisesti sijoitettuna oli lasta. Kiireellisten sijoitusten määrä kasvoi 12,7 % edellisestä vuodesta. Luvuissa täytyy huomioida se, että sama lapsi voi sisältyä ensin kiireellisen sijoituksen kategoriaan, joka myöhemmin voi muuttua huostaanotoksi. Lapsella voi myös olla useita erilaisia sijoituksia vuoden aikana. (Lastensuojelu 2011.) Huostaanottojen ja varsinkin kiireellisten sijoitusten määrän kasvu ovat käsillä olevan selvityksen kannalta merkittävä kehityskulku Kodin ulkopuolelle sijoitettuna olleet lapset ja nuoret Lasten lkm joista huostassa olleet lapset joista kiireellisesti sijoitettuina olleet lapset Kuvio 1. Kodin ulkopuolelle sijoitettuna olleet lapset ja nuoret sekä niistä huostassa olleet ja kiireellisesti sijoitetut lapset vuosina Lähde: Lastensuojelu 2011, THL. Kiireellinen sijoitus joudutaan nimensä mukaisesti usein tekemään nopeasti, koska lapsen kasvu ja kehitys ovat välittömässä vaarassa. Lapsi on sijoitettava siihen laitokseen, jossa on vapaa paikka. Mahdollisuutta valita sijaishuoltopaikka ei käytännössä ole, ja lapsen ja Hatkassa 6
7 perheen valmisteluun ei juuri jää aikaa. Tästä on seurauksena se, että nuoren elinympäristö muuttuu nopeasti ja asettuminen laitokseen saattaa olla haastavaa. Nuori on usein kiireellisen sijoituksen jälkeen ristiriitaisten tunteiden vallassa. Luvaton poissa oleminen saattaa vaikuttaa houkuttelevalta vaihtoehdolta ja keinolta päästä kavereiden ja perheen luokse. Kiireelliset sijoitukset ovat haaste sekä lapsille, laitoksille että sosiaalityöntekijöille. Vuonna 2011 ensimmäistä kertaa huostaan otetuista tai ensimmäistä kertaa kiireellisesti sijoitetuista (3 205) lapsista kiireellisesti sijoitettuja oli 87 % (2797) vuotiaita lapsia sijoitettiin kiireellisesti 675 ja vuotiaita lapsia 883. Uusien kiireellisten sijoitusten määrä nousi edellisvuodesta 15 %. (Lastensuojelu 2011.) Kiireellisten sijoitusten määrän raju kasvu herättää pohtimaan sitä, puututaanko avun tarpeessa olevien lasten tilanteeseen liian myöhään. Toisaalta voidaan ajatella, että nuorten tai perheiden oirehdinta on luonteeltaan voimakkaampaa, koska siihen joudutaan puuttumaan kiireellisesti. Voidaan myös pohtia, vuotaako lastensuojelun avohuollon sosiaalityö ajan puutteen vuoksi sosiaalipäivystykseen siten, että kiireellinen sijoitus on pakko tehdä. Sen lisäksi, että sijoitukset tehdään yhä useammin kiireellisenä, ovat myös myöhäisellä iällä sijoitettavien nuorten lukumäärät kasvaneet. Huostaan otetuista nuorista vuotiaiden osuus vastaavan ikäisestä väestöstä oli vuonna 2011 selvästi suurempi kuin muissa ikäryhmissä. (Lastensuojelu 2011.) Myöhäisellä iällä tehty kiireellinen sijoitus on iso haaste sekä nuorelle että laitoksille. Nuoren kiinnittyminen ja rauhoittuminen laitoksen arkeen voi olla hankalaa mahdollisesti pitkäänkin jatkuneen oirehdinnan jälkeen. Nuorelle voi olla kehittynyt jo vahva sosiaalinen verkosto ja oma tapa elää. Irrottautuminen tutusta ja totutusta ympäristöstä vaatii nuorelta kykyä sopeutua ja laitokselta herkkyyttä muodostaa iänmukainen, mutta samalla turvallinen kasvuympäristö. Myöhäisellä iällä sijoitettujen nuorten sijoitusaika jää usein melko lyhyeksi, ja laitosten vaikutusmahdollisuudet ovat rajalliset. Hiitolan (2009, 53) tutkimuksen tulosten mukaan yli 16-vuotiaana huostaan otettujen nuorten sijoituksia ei myöskään purettu lainkaan alaikäisenä. Myöhemmän elämän eväitä saivat tutkimuksen mukaan heikoimmin sijoituksen jälkeen mukaansa vuotiaina ensimmäisen kerran laitokseen sijoitetut pojat, joiden huostaanotto purettiin vasta, kun he tulivat täysi-ikäisiksi. Myös toisen sijoitettujen nuorten myöhemmässä elämässä selviytymistä tarkastelleen tutkimuksen mukaan suurimmat selviytymisen riskit kohdistuivat teini-iässä ensimmäistä kertaa sijoitettuihin. Heillä oli myöhemmässä elämässä muun muassa useammin varhaista vanhemmuutta, rangaistusmääräyksiä ja ehdonalaisia tuomioita sekä vapautuksia armeijasta. (Kestilä & al ) Vuonna 2011 huostaan otetuista lapsista 28 % asui laitoksissa, 19 % ammatillisissa perhekodeissa ja 49 % perhehoidossa. Laitoksissa huostaan otettuina asuvien lasten lukumäärä oli (Lastensuojelu 2011). Suomalaista lastensuojelua on pidetty kansainvälisesti vertailtuna laitosvaltaisena (Laakso 2012). Kuitenkin laitoksista on tutkimustietoa verrattain vähän. Laitosten lukumäärä, omistuspohja, sijaishuollon laatu ja muoto, työntekijöiden koulutus ja osaaminen sekä lasten arki laitoksessa ovat esimerkkejä laitostutkimuksen puutteista (Pekkarinen 2011, 60). Lastensuojelulaitokset ovat Suomessa vahvassa murrosvaiheessa ja nopeiden rakenteellisten muutosten kourissa. Laitokset ovat erikoistuneet kasvavassa määrin asiakasryhmän ja tarkoituksen mukaan. Osa laitoksista keskittyy nuorempiin lapsiin, osa lyhyempiin ja osa pidempiin sijoituksiin ja osa vaikeasti oirehtiviin lapsiin ja nuoriin. (Laakso, 2012.) Lastensuojelulaki (2007, 57. ) nimeää lastensuojelulaitoksiksi lastenkodit, koulukodit ja niihin rinnastettavat laitokset. Valtion kuuden koulukodin lisäksi Suomessa on kaksi yksityistä koulukotia, Lausteen perhekuntoutuskeskus ja Pohjolakodit. Käytännössä Hatkassa 7
8 laitoksista käytetyt nimet ovat moninaiset. Laitokset ovat nimenneet itsensä muun muassa nuorisokodeiksi, pienryhmäkodeiksi, lastenkodeiksi, perhetukikeskuksiksi, yhteisökodeiksi ja erilaisten erisnimien avulla. Laitosten nimien perusteella on vaikea päätellä, millaista niiden toiminnan sisältö on. Nimien moninaistuminen on liittynyt yksityisten palveluntuottajien kasvuun. (Laakso 2012; 2009, 36.) Yksityisiä lastensuojelun sijaishuoltoa tarjoavia yksiköitä on viimeisimmän tilaston (Yksityiset sosiaalipalvelut 2010) mukaan 614. Luvussa ovat mukana yritysten ja järjestöjen ylläpitämät lasten ja nuorten laitokset sekä ammatillisen perhehoidon yksiköt. Yksityisissä lastensuojelulaitoksissa oli asiakasta Valtaosa heistä, lasta tai nuorta, asui yritysten yksiköissä. 739 lasta tai nuorta asui järjestöjen ylläpitämissä lastensuojelulaitoksissa. (Mt.) Yksityisten toimijoiden määrä sijaishuollossa on kasvanut koko 2000-luvun (Laakso 2009, 36). Yksityisistä sosiaalipalveluntuottajien valvonnasta annettu laki (603/1996) määrittää yksityiseksi sellaiset lasten ja nuorten huollon palvelut, joita palveluntuottaja antaa korvausta vastaan liike- tai ammattitoimintaa harjoittamalla. Yksityisiksi laitoksiksi määritellään lain mukaan myös julkisyhteisöjen perustamien liikeyritysten tuottamat palvelut. Toimeksiantosopimussuhteeseen perustuva perhehoito ei kuulu lain piiriin. Laitokset ovat alkaneet yhdistyä ja ketjuuntua pärjätäkseen, ja alalle on syntynyt isoja lastensuojelulaitosketjuja. Sijaishuollon palveluita kilpailutetaan kasvavassa määrin kunnittain, kuntayhtymittäin ja yhteistoiminta-alueittain. Luvaton poissa oleminen näkyy paikoitellen myös kilpailutusten sisällössä siten, että laitosten roolia karkulaisen etsimisessä pyritään aktivoimaan. Kilpailutussopimuksissa saattaa olla maininta lapsen laitosvuorokausimaksun alentamisesta silloin, kun lapsi on ollut luvatta omilla teillään yli sopimuksessa määritellyn ajan. Oman haasteensa tuo myös laitosvuorokausihinnan vahva painottuminen kilpailutuksissa. Voidaan pohtia, takaako halpa vuorokausihinta lapsille turvallisen, kotoisan ympäristön, jossa on riittävästi aikuisia ja josta karkaaminen ei houkuttele. Laitosten laadun valvonnassa painotetaan omavalvontaa. Meneillään oleva muutos on niin nopeaa ja osittain myös hallitsematonta, että kentällä on noussut keskustelua sijaishuollon eettisyydestä, kyvystä kohdata nuoret yksilöllisesti sekä luvatun ja toteutuneen laadun epäsuhdasta. Käsillä oleva selvitys avaa keskustelua ja tuottaa alustavaa tietoa suomalaiseen sijaishuoltoon juurtuneesta ilmiöstä eli lasten ja nuorten luvattomasta poissaolosta sijaishuoltopaikastaan. Karkeasti voidaan ajatella, että voimakasta murrosta läpikäyvä lastensuojelujärjestelmä voi vaikuttaa samankaltaisesti myös sen asiakkaisiin, jotka karkailevat sijaishuoltopaikastaan. Kun sijaishuollon kenttä on kirjava, on tärkeää kiinnittää huomiota laitosten käytäntöihin ja ottaa käytäntöön hyviä käytäntöjä ja työtapoja, joiden avulla laitoksissa olevat lapset tuntevat olonsa turvalliseksi ja kykenevät rauhoittumaan laitoksen arkeen. Lasten asioista vastaavat sosiaalityöntekijät vaihtuvat eikä heitä ole tarpeeksi, mikä osaltaan aiheuttaa sen, ettei lasten asioihin paneuduta kunnolla. Tästä voi seurata sijaishuoltopaikkojen muutoksia. Muutosten keskellä on tärkeää pitää kiinni sosiaalityön eettisestä arvopohjasta. Edelleen tarvitaan tutkittua tietoa sijaishuollon vaikuttavuudesta ja laadusta. Hatkassa 8
9 2.2 Laitoksista luvatta poissa olevat nuoret tutkimusten valossa Luvatonta laitoksesta poissa olemista on tutkittu suomalaisessa lastensuojelututkimuksessa vähän. Luvattomaan poissa olemiseen ei ole myöskään käytössä yhtenäisiä rekistereitä tai ohjeistusta tapausten merkitsemiseksi rekistereihin. Lastensuojelulaitokset ovat velvollisia tekemään lastensuojelulain mukaiset päätökset rajoittamistoimista ja raportoimaan ne vuosittain Valviran keräämiin yksityisen sosiaalipalvelualan tuottajien toimintakertomuksiin. Aluehallintavirastolla on erityinen velvollisuus valvoa rajoitustoimien käyttöä lastensuojelulaitoksissa, ja huomiota kiinnitetään erityisesti tehtyihin päätöksiin ja niiden kirjallisiin perusteluihin (Lastensuojelun ympärivuorokautinen 2012). Sosiaalihuollon valvontaa ohjaava viranomainen Valvira on yhteistyössä lastensuojelulaitoksia valvovien aluehallintavirastojen kanssa laatinut erillisen ohjelman laitosten valvonnan tueksi (Lastensuojelun ympärivuorokautinen 2012). Ohjeen mukaan lapsen sijoittaneen kunnan on valvottava lastensuojelulain 79. :n mukaisesti, että lapsen sijoitus tapahtuu lastensuojelulain mukaisesti ja että lapsi saa tarvitsemansa palvelut. Lapsen asioista vastaavan sosiaalityöntekijän on valvottava muun muassa rajoitustoimien käyttöä. Jos lapsi sijoitetaan toiseen kuntaan, on sijoittajakunnan ilmoitettava sijaintikunnalle sen alueelle sijoitetusta lapsesta. Sijaintikunnan on pidettävä rekisteriä sen alueelle sijoitetuista lapsista. Sijoittajakunnan lisäksi lastensuojelulaitoksen toimintaa valvoo sijaintikunta ja aluehallintavirasto. Näiden kolmen toimijan tulisi toteuttaa valvontaa yhteistyössä. (Mt., 10). Lastensuojelun tuloksellisuustarkastuskertomuksen (2012, ) mukaan kunnat eivät valvo riittävästi sijaishuoltoa. Aluehallintavirastojen resurssit valvoa sijaishuoltoa ovat kertomuksen mukaan puutteelliset ja keskittyvät muun muassa yksityisten toimijoiden lupa-asioiden käsittelyyn. Kertomuksen mukaan jatkossakin on oltava ulkopuolista valvontaa ja aluehallintavirastojen resursseja on vahvistettava, jotta lapsen etu toteutuu. Käytännössä lastensuojelulaitosten valvonnan taso vaihtelee voimakkaasti kunnittain. Pääkaupunkiseudulla on kehitetty mahdollisuuksia laitosten systemaattisempaan valvontaan. Esimerkiksi Helsingin kaupunki tekee ohjaus- ja valvontakäyntejä sijaishuoltoyksiköihin säännöllisesti. Käyntien yhteydessä pyritään haastattelemaan sijoitettuja lapsia ja nuoria, jotta kuullaan heidän kokemuksiaan sijaishuoltopaikasta. Kuntien välinen yhteistyö ja valvonnan yhteiset normit ovat vielä kehittymässä. Rajoittamistoimien lukumäärä ei kuitenkaan kerro luvatonta poissa olemista, vaikka usein karkaamistilanteeseen liittyykin jokin rajoittamistoimi. Osa kunnista kerää tietoa laitoksista luvatta poissa olevien lasten määrästä, mutta tiedot on tarkoitettu kuntien sisäiseen käyttöön. Jotkin laitoksista seuraavat itse luvatta poissa olleiden lasten määrää ja raportoivat niistä sijoittajakuntiin. Suomalaisessa tutkimuksessa luvaton poissa oleminen on tullut esiin osana muuta lastensuojelun sijaishuoltoa koskevaa tutkimusta. Lasten karkaaminen lastensuojelulaitoksista ei ole ollut ainakaan viime vuosina yhdenkään pro gradua laajemman tutkimuksen pääaiheena. Luvattomaan poissa olemiseen on viitattu esimerkiksi Tarja Pösön (2004) nuorten koulukotikokemuksia koskevassa tutkimuksessa sekä Markku Jahnukaisen (2004) koulukodeista kotiutettujen nuorten koulukotikokemuksia koskevassa tutkimuksessa. Luvaton poissa oleminen nousee esille myös Kekonin, Kitinojan ja Pösön (2008, 15) erityistä huolenpitoa koulukodeissa selvittävässä tutkimuksessa. Luvaton poissa oleminen ja samalla nuoren kehityksen vaarantuminen on yksi erityisen huolenpidon järjestämisen peruste (mt). Hatkassa 9
10 Hanna-Maarit Ravi (2006) on sosiaalipedagogiikan pro gradu -tutkielmassaan haastatellut viittä nuorta, joilla on kokemusta sijaishuoltopaikasta karkailusta. Tutkimuksen tulosten mukaan suurimmat karkailuun johtaneet syyt olivat nuorten kapina laitosta ja sen sääntöjä vastaan, karkaamisen käyttäminen hankalan tilanteen ongelmanratkaisukeinona ja perheeseen liittyvät tekijät, kuten ikävä tai selvittämättömät riidat. Ravin (mt.) mukaan hänen haastattelemansa nuoret kuvasivat luvattoman poissaolon tilannetta yleensä päähänpistoksi, jota ei suunnitella. Ravin haastattelemat nuoret kuvasivat hatkareissuja siten, että sen aikana ollaan paljon liikkeellä, jotta kiinnijäämisen riski olisi mahdollisimman pieni. Hatkareissuilla olleet nuoret kokivat vapauden tunnetta, mutta toisaalta pelkäsivät koko ajan kiinni jäämistä ja sen seuraamuksia. Vuonna 2011 sijaishuollon kiertue keräsi sijoitettujen nuorten kokemuksia. Kiertueella nuoret puhuivatkin hatkareissujen käsittelemisestä kiinnijäämisen jälkeen. He toivoivat rajoitustoimien, esimerkiksi liikkumisvapauden rajoittamisen, sijaan yksilöllistä kohtaamista ja keskustelua hatkaamiseen johtaneista syistä. (Vario & al., 2012.) Luvattomaan poissa olemiseen on kiinnitetty paljon huomiota brittiläisessä ja yhdysvaltalaisessa tutkimuksessa. Ilmiön on todettu muun muassa olevan hankalasti määriteltävissä, mitattavissa ja tulkittavissa, koska nuoria kohtaavat viranomaiset määrittelevät karkaamisen eri tavoin (Malloch & Burgess, 2011). Mallochin ja Burgessin (mt.) skotlantilaisten lasten karkaamista selvittävä artikkeli tuo esille, että karanneiden lapsien joukossa on selvästi suhteessa eniten laitoksista tai sijaisperheistä karanneita lapsia. Sijaishuollosta karataan suhteessa enemmän kuin kotoa. Poliisilla, laitosten henkilökunnalla ja sosiaalityöllä saattaa olla erilainen tulkinta siitä, onko lapsi karannut, jos esimerkiksi tiedetään, missä lapsi kuitenkin on. Toimet riippuvat myös siitä, suhtaudutaanko karkulaisiin potentiaalisina rikkeen tekijöinä vai vaarassa olevina lapsina. Myös karkaamiseen puuttumisen vastuun pallottelu sosiaalityön ja poliisin välillä on artikkelin mukaan yleistä. Edelleen myös Skotlannista puuttuvat yhtenäiset rekisterit karkulaisille. Tilastot sekä karanneiden lasten palvelut ovat usein ikään kuin piilotettuina muiden palveluiden tai tilastointikategorioiden alle. Malloch ja Burgess (2011) peräänkuuluttavat karanneita nuoria kohtaaville ammattiryhmille koulutusta ja tietoisuutta karkaamisen riskeistä. Heidän mukaansa Skotlannissa on tarve myös yhtenäiselle riskinarviointimenetelmälle ja kansallisille ohjeille tilanteisiin, joissa kohdataan karanneita nuoria. Biehal ja Wade (2000) nostavat esille ennaltaehkäisevän työn ja karanneille nuorille räätälöityjen palveluiden merkityksen. Sosiaalityöntekijät kuitenkin kokevat usein resurssit riittämättömiksi, koska heillä ei ole aikaa etsiä karanneille nuorille sopivia sijoituspaikkoja. Myös psykiatrisesti erikoistuneita sijaishuoltopaikkoja ja koulupaikkoja on vähän. (Mt.) Koska yhtenäinen tilastointi puuttuu monista maista, on laitoksista ja sijaisperheistä karanneiden lasten määrää selvitetty erilaisten tutkimusten avulla. Karanneiden nuorten määrän arviointi on hyvin haastavaa ja vaihtelee voimakkaasti tutkimuksesta toiseen. Fasulo & al. (2002) tutkivat vahvasti resursoituihin sijaisperheisiin sijoitettujen nuorten karkaamista ja siihen vaikuttavia tekijöitä. 147 nuoresta oli sijoituksen aikana karannut 44 % ainakin kerran ja 22 % toistuvasti. Sunseri (2003) selvitti tutkimuksessaan laitokseen sijoitetun lapsen karkaamista. Sunserin löydösten mukaan 33,1 % yli 12-vuotiaista nuorista oli ollut luvatta poissa sijoituspaikastaan. Biehal ja Wade (2000) tuovat esille, kuinka karkaamisten lukumäärä saattaa vaihdella voimakkaasti ja myös keskittyä laitoksittain tai alueittain. Heidän tutkimuksestaan ilmenee, että syrjemmällä sijaitsevista laitoksista karkasi % laitoksen nuorista, kun taas kaupungeissa sijaitsevissa laitoksissa % laitoksen nuorista oli karkaillut. (Mt.) Sunserin (2003) mukaan sijoituspaikan etäisyydellä lapsen kotipaikasta ei ollut juurikaan merkitystä karkaamistiheyteen. Hatkassa 10
11 Tutkimuksissa on löydetty tekijöitä, jotka altistavat nuoria karkaamiselle. Sunserin (2003) tutkimuksessa todennäköisimmin karkaavat nuoret olivat niitä, jotka ovat karanneet toistuvasti ennenkin, joilla on takanaan useita sijoituksia, joiden perheissä on ollut ongelmia ja jotka oireilevat ulospäin käytöksellään. Karkaamista tapahtui eniten pian sijoituksen alkamisen jälkeen (myös Fasulo & al. 2002). Biehal ja Wade (2000) havaitsivat, että laitoksissa, joista karataan paljon, on vähän yhteisöllisyyttä. Yhteisön jäseniä saatetaan kiusata, ja monilla yhteisön jäsenillä on koulunkäyntiongelmia. Karkaamisalttiissa laitoksissa myös johtamisessa, henkilöstön työmoraalissa ja jaksamisessa oli ongelmia. Karkaamisen taustalla oli myös lähes aina aiempia hylkäämiskokemuksia ja kaltoinkohtelua (mt.). Sunseri (2003) peräänkuuluttaa huolellista sijaishuoltopaikan valintaa sekä edellä mainittujen riskitekijöiden huomioon ottamista jo sijoitusvaiheessa. Sijaishuoltoon tulisi hänen mukaansa kehittää erityinen hyvien käytäntöjen interventiovälineistö, jonka avulla nuorten karkaamista laitoksista voisi vähentää. Fasulo & al. (2002) puolestaan nostavat esiin terapian merkityksen nuorten karkaamista ehkäisevänä tekijänä. Karkaaminen on lapsen ja nuoren kehitykselle riskitekijä. Karkaaminen altistaa nuoria rikoksentekoon ja lisää riskiä palata kotiin, jossa saattaa olla kaltoinkohtelua, ja keskeyttää sijoitusprosessin, koulunkäynnin ja mahdolliset hoitosuhteet (Fasulo & al. 2002). Biehal ja Wade (2000) erottivat tutkimuksessaan nuoret, jotka poistuvat kavereiden tai perheen luokse, ja nuoret, jotka karkaavat kadulle. Jälkimmäiseen ryhmään kuuluvat nuoret tekevät helpommin rikoksia, käyttävät päihteitä väärin ja altistuvat seksuaaliselle hyväksikäytölle. Tytöt ja pojat karkasivat yhtä paljon. Fasulo & al. (2002) puolestaan huomasivat tutkimuksessaan tyttöjen karkaavan useammin. Biehalin & Waden (2000) tutkimuksessa kaksi viidesosaa karanneista nuorista oli poissa sijaishuoltopaikasta alle vuorokauden. 2.3 Viranomaisyhteistyö luvatta poissa olevien nuorten tukena Lapsen lähteminen sijaishuoltopaikasta omille teilleen koskettaa monia viranomais- ja muita toimijatahoja. Luvatta poissa olevan nuoren löytämisessä tarvitaan lähes aina tiivistä eri viranomaisten yhteistyötä. Mikäli lapsi ei ole kohtuullisessa ajassa palannut sijaishuoltopaikkaansa, tehdään sijaishuoltopaikasta ilmoitus lapsen katoamisesta viranomaisille. Käytännössä tämä tarkoittaa yhteyttä ja yhteistyötä hätäkeskuksen, sosiaalityöntekijän, sosiaali päivystyksen ja poliisin kanssa. Viranomaisten yhteistyön tekee pulmalliseksi yhteisen ohjeistuksen puuttuminen niissä tilanteissa, joissa lapsi on luvatta poistunut sijaishuoltopaikastaan omille teilleen. Jokainen toimijataho tarkastelee tilannetta omasta näkökulmastaan, mutta kokonaisuuden ymmärtämisessä on puutteita. Tilanteissa, joissa lapsi ei ole palannut sijaishuoltopaikkaansa, saattaa avun saamisessa eri viranomaisilta olla eriäviä käytäntöjä paikkakunnittain. Jotta viranomaisten yhteistyö onnistuisi, olisi oltava yhteisesti suunniteltua ohjeistusta niiden tilanteiden varalle, joissa lapsi on ollut luvatta poissa sijaishuoltopaikastaan. Viranomaisyhteistyön ydin on yhteinen ymmärrys lapsen edusta tämän poistuttua sijaishuoltopaikastaan. Myös yhtenevä käsitys siitä, milloin lapsi on vaaratilanteessa, loisi perustaa toimivalle yhteistyölle. Poliisihallinnon vuoden 2011 tilastoista ilmenee, että kaikkiaan lapsesta on tehty virka-apupyyntö. Omille teilleen lähteneistä oli tilaston mukaan poikia 1 969, ja tyttöjen Hatkassa 11
12 vastaava luku on Lukumäärät ovat varsin suuria, mutta niissä ovat mukana toistuvat karkaamiset. Taulukossa 1 esitellään suurimpien kaupunkien virka-apupyyntöjen lukumääriä. Taulukko 1. Poliisille tehtyjen virka-apupyyntöjen lukumäärät kaupungeittain. Karkaamispaikkakunta Virka-apupyyntöjen lkm Helsinki Hämeenlinna 107 Jyväskylä 139 Pori 114 Tampere 87 Turku 186 Oulu 196 Ilmeisesti kaikki poliisiasemat eivät tilastoi omille teilleen lähteneitä nuoria samalla periaatteella. Tilastosta ilmenee, että Espoossa olisi tehty virka-apupyyntö kolmesta ja Vantaalla neljästä lapsesta. Yhteistyötä määritellään sosiaalihuollon asiakkaan asemasta ja oikeuksista annetun lain 22. :ssä, joka antaa sosiaalihuollon viranomaiselle oikeuden saada virka-apua tehtäviensä suorittamiseen muilta viranomaisilta. Sijaishuoltopaikastaan poistuneen lapsen tilannetta joudutaan arvioimaan sekä virka-aikaisessa sosiaalityössä että sosiaalipäivystyksessä virka-ajan ulkopuolella lastensuojelulain 27. :n perusteella. Kunnan sosiaalityöntekijä tai päivystävä sosiaalityöntekijä arvioi virka-avun tarvetta kiireellisesti sijoitetun tai huostaan otetun lapsen kohdalla. Virka-apua voidaan pyytää poliisilta niissä tilanteissa, kun lapsi on luvatta poissa sijoituspaikastaan. Saadakseen virka-apua poliisilta sosiaalityöntekijän on perusteltava virka-avun tarve sekä yksilöitävä virka-avun kohde, jonka vuoksi virka-apua pyydetään. Virka-avun perusteen on perustuttava lakiin, ja pyyntö on yksilöitävä tarkentavalla lakipykälällä. Virka-apupyynnön ohjeistus on tämän selvityksen liitteenä. Niissä tilanteissa, joissa sosiaalityöntekijä pyytää poliisilta virka-apua, sitä pyydetään lähimmältä poliisipiiriltä lähettämällä virka-apupyyntö sijoituspaikkakunnan tilannekeskukseen. Mikäli kyseessä on välittömästi toimenpiteitä vaativa kiireellinen virka-avun tarve, voidaan virka-apua pyytää myös suullisesti. Suullisesti virka-apupyyntö on perusteltua tehdä esimerkiksi siinä tilanteessa, kun sijaishuoltopaikasta on poistunut hyvin nuori lapsi. Näissä kiireellisissä tapauksissa virka-apupyyntö on välitettävä välittömästi poliisin partioautoihin. Sosiaalityöntekijän tulee silloin vahvistaa suullisesti tekemänsä virka-apupyyntö jälkikäteen kirjallisesti. Perusteen sosiaalityöntekijän pyytämälle virka-avulle voi arvioida vain virka-apua antava viranomainen. Yksittäinen poliisi tai virka-apupyynnön kohteena oleva lapsi ei voi arvioida virka-apupyynnön tarpeellisuutta. Virka-apua pyytävän sosiaalityöntekijän tulee olla toimivaltainen. Toimivalta sosiaalityöntekijällä on silloin, kun hänellä on laissa sosiaalihuollon ammatillisen henkilöstön kelpoisuusvaatimuksista mainittu kolmannen pykälän mukainen sosiaalityöntekijän kelpoisuus. Pelkkä sosiaalityöntekijän kelpoisuus ei kuitenkaan yksin anna sosiaalityöntekijälle oikeutta virka-apupyynnön pyytämiseen eikä laatimiseen. Viranomaisten toiminnan julkisuudesta annetun lain neljännessä pykälässä on määritelty, ketkä kaikki ovat viranomaisia. Kyseisessä laissa viranomaiseksi on määritelty kunnan viranomainen. Hatkassa 12
13 Virka-apua pyytävän sosiaalityöntekijän tulee olla siis kunnan virassa oleva sosiaalityöntekijä, jolla on oikeus tehdä julkisia virkapäätöksiä, kuten lastensuojelulaissa edellytettäviä pakkopäätöksiä sekä virka-apupyyntöjä. Virka-apupyynnön laatimiseen tulee suhtautua asian vaatimalla vakavuudella. Virka-apupyyntöjä tutkinut Sami Isoniemi (2012, 50) toteaa, että lastensuojelullisten toimenpiteiden, myös virka-apupyynnön ja sen sisällön, lainmukaisuudesta vastaa aina lastensuojeluviranomainen. Poliisilla on oikeus evätä sosiaalityöntekijältä virka-avun saaminen, mikäli poliisi toteaa, ettei kyseessä ole toimivaltainen sosiaalityöntekijä (Räty 2007, 246). Isoniemi (2012) on selvittänyt oikeusasiamiehen kanteluratkaisuja virka-apupyyntötilanteissa. Hänen mukaansa kanteluratkaisuissa on ilmennyt, että on kiinnitettävä huolellisesti huomiota toimivaltasäännöksiin. (Isoniemi 2012, 51.) Poliisi voi evätä virka-apupyynnöt niissä tapauksissa, joissa poliisi toteaa virka-apupyynnön olevan selvästi lainvastainen. Poliisilla on oikeus kieltäytyä virka-avun antamisesta silloin, kun sosiaalityöntekijän laatima virka-apupyyntö on täysin yksilöimätön. (Räty 2007, 246.) Mikäli sijaishuoltopaikasta poistunut lapsi on toisen kunnan kiireellisesti sijoittama tai huostaan ottama, on virka-apua pyydettävä siitä kunnasta tai sosiaalipäivystyksestä, joka on lapsen kiireellisesti sijoittanut tai ottanut huostaan. Mikäli virka-apupyynnön tekee muu kunta tai toisen kunnan sosiaalipäivystys, on virka-apupyyntö laiton eikä poliisilla ole perustetta antaa virka-apua lapsen etsimiseksi. Sijaishuoltopaikoilla ja vanhemmilla on oikeus tehdä lapsesta katoamisilmoitus, jonka perusteella poliisi etsii lasta. Ennen katoamisilmoituksen laatimista on syytä varmistaa, ettei kadonneeksi ilmoitettava henkilö ole sukulaisten tai ystävien luona tai muissa lapselle tavanomaisissa paikoissa. Katoamisilmoituksen teko-ohje on tämän selvityksen liitteenä. Hatkassa 13
14 3. Perustiedot kyselyyn vastanneista laitoksista ja haastatelluista avainhenkilöistä 3.1 Kyselyyn vastanneiden sijaishuoltopaikkojen lukumäärällinen tarkastelu Kysely toteutettiin syksyn 2012 ja kevään 2013 välisenä aikana. Lastensuojelun Keskusliitto lähetti lokakuun 2012 lopulla webropol-kyselyn kaikkiaan neljäänsataankolmeentoista (413) sijaishuoltopaikkaan. Kyselyyn otettiin mukaan kaikki Valviran sähköpostirekisterissä olevat yksityiset lastensuojelulaitokset, valtion koulukodit (6 kpl), kahdenkymmenen suurimman kaupungin tai kuntayhtymän vastaanottokodit ja lastenkodit sekä yksityiset vastaanottokodit. Kaikkiaan tähän Lastensuojelun Keskusliiton lähettämään kyselyyn sijaishuoltopaikoista vastasi kahdeksankymmentäyksi (81) kyselyn vastaanottajaa, joista koulukoteja oli viisi (6,2 % kaikista vastanneista laitoksista), kunnallisia vastaanottokoteja yhdeksän (11,1 %), yksityisiä laitoksia, kuten pienryhmäkoteja neljäkymmentäneljä (54,3 %), kunnan tai kuntayhtymän lastenkoteja seitsemäntoista (21 %) ja muita laitoksia neljä (4,9 %). Kyselyn vastausprosentiksi muodostui 19,6 %. Kun kyselyyn vastanneita sijaishuoltopaikkoja tarkastellaan maantieteellisesti, Pohjois-Suomen alueelta vastasi kyselyyn kaikkiaan kolme (3) sijaishuoltopaikkaa. Itä-Suomen alueelta vastauksia tuli kaikkiaan kahdeksasta (8) sijaishuoltopaikasta. Länsi-Suomen alueelta vastasi kaksikymmentä (20), Keski-Suomesta seitsemän (7) sijaishuoltopaikkaa, ja eniten vastauksia kyselyyn saatiin Etelä-Suomen alueelta, josta niitä saatiin kaikkiaan neljästäkymmenestäkolmesta (43) sijaishuoltopaikasta. Karkeasti tarkastellen Oulun pohjoispuolelta tuli vastauksia kolmesta (3) eri sijaishuoltopaikasta ja Oulun eteläpuolelta loput eli seitsemänkymmentäkahdeksan (78) vastausta. Vastauksista seitsemänkymmentäkahdeksan (78) tuli Jyväskylän ja Jyväskylän alapuolella olevalta alueelta, eli kyselyyn vastaaminen painottui voimakkaasti Etelä-Suomen alueelle. Kyselyyn vastanneiden sijaishuoltopaikkojen aloitusvuodet vaihtelivat vanhimmasta 1902 perustetusta aina vuonna 2011 perustettuihin kolmeen uusimpaan sijaishuoltopaikkaan. Suurin osa eli neljäkymmentäyhdeksän (49) lastensuojelulaitosta oli perustettu 2000-luvun puolella. Valtion koulukodit ovat selvästi toimineet lasten sijaishuollossa pisimpään. Pisimpään koulukotitoimintaa Suomessa on harjoittanut Limingan koulutuskeskus, joka on Suomen vanhin koulukoti ja yksi Pohjoismaiden vanhimmista. Iältään Limingan koulutuskeskus on 180 vuotta, ja perustamisvuodeksi on merkitty Mikkelissä sijaitseva valtion koulukoti Kasvun Yhteisöt on ollut toiminnassa 142 vuotta, ja sen perustamisvuosi on Vihdin kunnassa toimii Vuorelan koulukoti, jonka perustamisvuodeksi on merkitty vuosi Vuosisadan alussa on aloittanut toimintansa Pedersören kunnassa sijaitseva Suomen läntisin valtion koulukoti Lagmansgården, jonka perustamisvuosi on Janakkalan kunnassa Hatkassa 14
15 sijaitseva Harvialan koulukodin perustamisvuosi sijoittuu viime vuosisadan alkupuolelle eli vuoteen Viimeisenä valtion koulukotina on aloittanut Kouvolan Kymenlaaksossa sijaitseva Sippolan koulukoti, jonka perustamisvuosi on Sijaishuoltopaikkojen johtajien koulutusrakenne ja nimikkeet Sosiaalihuoltolaissa (SHL, 710/1982) määritellään yksityisten lastensuojelulaitosten hoito- ja kasvatustehtävistä vastaavien kelpoisuudet. Sen mukaan johtajalla tulee olla sosiaalihuollon ammatillisen henkilöstön kelpoisuudesta annetun lain 10. :n 4. momentin mukainen kelpoisuus eli tehtävään soveltuva korkeakoulututkinto, alan tuntemus ja riittävä johtamistaito. Koulukotien johtajien kelpoisuusvaatimukset määritellään asetuksessa valtion koulukodeista siten, että johtajan koulutusvaatimuksena on soveltuva ylempi korkeakoulututkinto. Apulaisjohtajalta vaaditaan soveltuva korkeakoulututkinto tai erityisopettajan tutkinto. Kyselyyn vastanneiden laitosten johtajien koulutustausta on koottu taulukkoon 2. Taulukko 2. Sijaishuoltopaikkojen johtajien koulutusrakenne (N = 76). Korkein tutkinto Lukumäärä N % kokonaismäärästä Sosiaalityöntekijä 2 2,6 Sosionomi (YAMK) 5 6,6 Sosionomi (AMK) tai aiempi opistotason tutkinto 33 43,4 Sairaanhoitaja (YAMK) 2 2,6 Sairaanhoitaja (AMK) tai aiempi opistotason tutkinto 6 7,9 Kasvatustieteiden maisteri (sis. 2 erityisopettajaa) 9 11,8 Kasvatustieteiden kandidaatti 2 2,6 Nuorisotyön tutkinto (opistoaste tai yhteisöpedagogi AMK) 4 5,3 Muu ylempi korkeakoulututkinto 9 11,8 Muu alempi korkeakoulututkinto 1 1,3 Psykoterapeutti 3 3,9 Hieman yli puolta kyselyihin vastanneista laitoksista johti sosiaalialan ammattilainen. Sosionomin (AMK) tutkinto tai aiempi vastaava opistotason tutkinto oli selvästi yleisin laitosjohtajien pohjatutkinto. Useat johtajat olivat täydentäneet osaamistaan esimerkiksi terapeutin ja johtamisopintojen avulla. Huomattavaa on, että vain kahta laitosta johti sosiaalityöntekijä. Kasvatustieteiden maisterit ja kandidaatit johtivat noin joka kuudetta laitosta. Terveysalan korkeakoulututkinnon (sairaanhoitaja, terveydenhoitaja, toimintaterapeutti) turvin johdettiin noin 10 %:a laitoksista. Muun ylemmän korkeakoulututkinnon (YTM, HTM) pohjakoulutuksella johdettiin noin 12 %:a laitoksista. Akateemisesti tarkasteltuna joka kolmatta laitosta johti yliopistotasoisen koulutuksen saanut johtaja. Johtajien yliopistotutkinnot painottuivat asetuksen mukaisesti valtion koulukotien johtotehtävissä työskenteleville. Hatkassa 15
16 3.3 Sijaishuoltopaikkojen henkilöstön koulutusrakenne Lastensuojelulain 60. :n mukaan lastensuojelulaitoksessa on oltava lasten ja nuorten tarvitsemaan hoitoon ja kasvatukseen nähden riittävä määrä sosiaalihuollon ammatillista ja muuta henkilöstöä. Hoito- ja kasvatustehtävissä olevan henkilöstön kelpoisuusvaatimuksissa on otettava huomioon toimintayksikön asiakaskunnan erityistarpeet ja toiminnan luonne. Saman lain 59. :n mukaan asuinyksikössä tulee olla vähintään seitsemän hoito- ja kasvatustehtävissä toimivaa työntekijää. Jos samassa rakennuksessa on useita asuinyksikköjä, asuinyksikköä kohden tulee olla vähintään kuusi hoito- ja kasvatustehtävissä toimivaa työntekijää. Kiireellisissä tapauksissa voidaan väliaikaisesti poiketa em. tarkoitetuista lasten määristä, jos se on välttämätöntä lapsen hoidon järjestämiseksi. Käytännössä lastensuojelulaitosten henkilökunnan koulutustasoa ohjaavat kuntien järjestämät kilpailutukset, joissa määritellään kriteereitä henkilöstön pätevyydelle. Useissa kilpailutuksissa edellytetään, että puolella laitoksen henkilökunnasta on soveltuva ammattikorkeakoulututkinto. Sosiaalialan sisällä lastensuojelulaitosten työntekijöiden kelpoisuutta on pyritty jäsentämään muun muassa lastensuojelun ammattilaisten verkkoportaalin, Sosiaaliportin, sivuilla. Siellä määritellään lastensuojelulaitoksissa vaativissa hoito- ja kasvatustehtävissä työskentelevien työntekijöiden soveltuviksi koulutuksiksi sosiaalikasvattajan, sosiaaliohjaajan ja sosionomin (AMK) tutkinnot. Taulukko 3. Sijaishuoltopaikkojen henkilöstön koulutusrakenne (N = 1389,5). Korkein tutkinto Lukumäärä (N) % kokonaismäärästä Sosiaalityöntekijä 17 1,2 Sosionomi (YAMK) 26 1,9 Sosionomi (AMK) tai aiempi opistotason tutkinto ,6 Terveysalan ylempi AMK-tutkinto 10 0,7 Terveysalan AMK-tutkinto tai aiempi opistotason 137 9,9 tutkinto Sosiaali- ja terveysalan 2. asteen tutkinto ,6 Kasvatustieteiden maisteri tai kandidaatti 55 4 Yhteisöpedagogi (AMK) tai aiempi nuorisoalan 88 6,3 opistoasteen tutkinto Nuorisoalan 2. asteen tutkinto 95 6,8 Psykologi 13,5 1 Lääkäri 3 0,2 Ammattia syventävä koulutus (esim. lasten ja nuorten 61 4,4 erityisohjaajan koulutus) Ei alan koulutusta 33 2,4 Lastensuojelulaitoksissa työskentelevillä on kyselyn perusteella monia eri tutkintoja (taulukko 3). Sosionomi (AMK) ja entinen opistotason sosiaalialan koulutus näyttävät läpäisseen voimakkaasti sijaishuollon ammattikentän. Lähes puolella laitosten työntekijöistä oli tämä tutkinto. Myös sosiaali- ja terveysalan 2. asteen tutkinto oli yleinen laitostyöntekijöillä. Joka Hatkassa 16
17 kuudes työntekijä oli koulutukseltaan lähihoitaja tai aiemman koulutusnimikkeen mukaisesti lasten- tai mielenterveyshoitaja. Nuorisoalan koulutus näyttää myös olevan suosittu laitostyössä työskentelevillä. Yhteensä yli 13 % lastensuojelulaitoksissa työskentelevistä oli saanut koulutuksensa nuorisoalan ammattikorkeakoulusta, opistotasolta tai toisen asteen oppilaitoksista. Niin sanottujen erityistyöntekijöiden, kuten sosiaalityöntekijöiden, lääkärien ja psykologien, määrä oli vähäinen. Koulutustasoittain tarkasteltuna huomataan, että seitsemän kymmenestä laitostyöntekijästä on vähintään opistotasoisesti koulutettu. Laitoksessa työskentelevien sijaisten koulutusrakenne noudatteli vakinaisten työntekijöiden koulutusrakennetta. 3.4 Kyselyä varten haastatellut asiantuntijat Selvityksessä arvokkaan nuorten näkökulman luvattomaan poissa olemiseen tuovat selvitystä varten haastatellut nuoret aikuiset, joilla on kokemusta lastensuojelulaitoksessa asumisesta. Haastateltavia nuoria oli seitsemän, ja heidät haastateltiin ryhmähaastattelussa. Keskustelu eteni vapaasti kuitenkin siten, että selvitystyön tekijät jonkin verran kysymysten avulla ohjasivat keskustelua pitäytymään karkaamisilmiössä. Haastattelu nauhoitettiin ja purettiin myöhemmin auki sana sanalta. Viranomaisnäkökulmaa edustavat selvityksessä kolmen lastensuojelun sosiaalityöntekijän ja yhden sosiaalipäivystyksen sosiaalityöntekijän sähköpostihaastattelut. Selvitystyön tekijät lähettivät haastateltaville sähköpostitse karkaamisilmiötä koskevan haastattelurungon, johon työntekijät vastasivat. Sosiaalityön näkökulma haluttiin ottaa selvitykseen mukaan täydentämän laitosten ja nuorten näkemyksiä. Lastensuojelun sosiaalityö on vastuussa lapsen sijaishuoltoprosessista, ja näin ollen myös sijaishuollossa tapahtuvat karkaamiset koskettavat sosiaalityöntekijän työtä. Sosiaalipäivystys puolestaan on avainasemassa kohdatessaan ja koordinoidessaan karkulaisia ja heitä etsiviä tahoja. Hatkassa 17
18 4. Selvityksen tulokset 4.1 Luvattomien poissaolojen määrä Kyselyssä selvitettiin lasten toistuvaa luvatonta poissa olemista laitoksesta viimeisen kuukauden ja viimeisen kuuden kuukauden aikaväleillä. Kuukauden aikaväli kertoo karkaamisten ajankohtaisesta tilanteesta. Puolen vuoden tarkasteluväli puolestaan kertoo ilmiön useudesta luotettavammin. Kyselyyn osallistuneiden sijaishuoltopaikkojen nuoria oli lähtenyt toistuvasti karkuteille tarkastelujaksoksi määritellyn viimeisen kuukauden aikana kaikkiaan 88, joista tyttöjä oli 50 ja poikia 38. Prosentuaalisesti tarkasteltuna sijaishuoltopaikastaan toistuvasti viimeisen kuukauden aikana karkuun lähteneiden lasten osuus oli kaikista kyselyyn vastanneiden sijaishuoltopaikkojen lapsista 7 %. Kun tarkastelujaksoa pidennetään puoleen vuoteen, oli tyttöjä poistunut toistuvasti sijaishuoltopaikoista kaikkiaan 93. Poikien vastaava luku oli 91. Yhteensä puolen vuoden aikana laitoksista oli poistunut toistuvasti 184 lasta. Kaikista kyselyyn osallistuneista laitospaikoista (1 251) lapsia oli kuuden kuukauden aikana ollut luvatta pois 14,7 %. Lähes puolesta kyselyyn vastanneista laitoksista ollaan luvatta poissa toistuvasti. Tyttöjen ja poikien erot tasoittuivat, kun karanneiden lasten lukumäärä kasvoi. Kyselyyn osallistuneista sijaishuoltopaikoista oli tehty yhteensä 306 karkureissua, joista tyttöjen ja poikien osuus oli täsmälleen sama. Karkureissuista 153 oli tyttöjen ja 153 poikien tekemiä. Laitoksista kolmetoista (13) ilmoitti, ettei yhtään lasta ole poistunut omille teilleen. Kun eräältä haastateltavalta nuorelta kysyttiin toistuvista karkureissuista ja sitä, suunniteltiinko karkureissut etukäteen, hän kertoi seuraavasti: Ja kyl mä esim yhen kaverin kaa, oltii yhdessä laitokses, päätettiin vaa edellisenä päivänä, et lähetään huomenna yhteen kaupunkiin (kaupungin nimi on jätetty mainitsematta tunnistamisen vuoksi). Sitt me oltii sielä pitkään meijät haettiin takas sielt ja me lähettii seuraavana päivänä takas sinne. Lastensuojelun kentällä työskentelevien toimijoiden, kuten sijaishuoltopaikkojen, lastensuojelun sosiaalityöntekijöiden, poliisin ja sosiaalipäivystyksen, huomiot viestittävät laitoksista luvatta poissa olleiden lasten määrän kasvusta ja samalla siitä, että karkulaiset kuormittavat virka-ajan ulkopuolella toimivaa palvelujärjestelmää. Kyselyssä haluttiin selvittää ilmiön ensisijaisesti kohtaavien lastensuojelulaitosten näkemystä lasten luvattomien poissaolojen kehittymisestä ilmiönä viimeisen vuoden aikana. 7,6 % kyselyyn vastanneista lastensuojelulaitoksista näki ilmiön lisääntyneen selvästi ja 17,7 % jonkin verran. Noin kolmasosa (29,1 %) laitoksista oli sitä mieltä, että ilmiö on pysynyt ennallaan. Vajaa puolet (45,6 %) laitoksista oli sitä mieltä, että lasten luvaton poissa oleminen ei ole lisääntynyt viimeisen vuoden aikana. Koska kysely oli ensimmäinen laatuaan, ei vertailukohtaa ilmiön kehittymisestä luonnollisestikaan ole. Neljäsosa laitoksista on sitä mieltä, että lasten luvaton poissa oleminen on lisääntynyt viimeisen vuoden aikana. Toisaalta lähes puolet laitoksista on sitä mieltä, että luvatta poissa olleiden lasten määrä ei ole lisääntynyt. Kun tuloksia peilaa kentällä Hatkassa 18
19 toimivien ammattilaisten näkemyksiin, herääkin kysymys, voisiko luvaton laitoksesta poissa oleminen olla kasvava trendi. Toisaalta voi ajatella, että luvaton poissa oleminen saattaa olla keskittynyt tietyntyyppisiin laitoksiin ja samoille lapsille. Edelleen tulokset voivat kertoa siitä, että luvaton poissa oleminen on aidosti yksilöllinen ilmiö, jonka taustatekijät ovat niin moninaiset, että ilmiö saattaa vaihdella voimakkaasti paikallisesti. 4.2 Luvattoman poissa olemisen taustalla olevat syyt Laitosten ja sosiaalityön näkökulma Ymmärtääksemme luvatonta poissa olemista ilmiönä on tärkeää tiedostaa sen taustalla vaikuttavat moninaiset nuoren elämäntilanteeseen ja elinympäristöön vaikuttavat tekijät. Laitoksesta luvatta poistuva nuori saattaa olla tunnekuohun vallassa ja reagoida spontaanisti hankalaan tilanteeseen karkaamalla. Joskus luvaton poissa oleminen voi taas olla pitkään ja huolella suunniteltu matka vapauteen. Ilmiön kohtaavalle aikuiselle luvaton poissa oleminen voi näyttäytyä protestina laitoksessa asumista kohtaan tai vastareaktiona esimerkiksi liikkumisvapauden rajoittamispäätökseen. Usein luvaton poissa oleminen saattaa kuitenkin olla merkki nuoren syvemmästä oirehdinnasta, johon tulisi paneutua. Selvityksessä luvattoman poissa olemisen taustalla olevia syitä kysyttiin laitoksilta kolmen kysymyksen avulla. Laitosten näkemyksiä luvattoman poissa olemisen syistä täydensivät lastensuojelun sosiaalityöntekijöiden sähköpostihaastattelu sekä sellaisten täysi-ikäisten nuorten ryhmähaastattelu, joilla oli ollut sijoituskokemuksia. Taulukko 4. Tärkeimmät syyt lapsen luvattomalle poissa olemiselle lastensuojelulaitoksesta. Laitosten näkemys (N). Syy Valintojen lukumäärä (N) laitosta kavereihin liittyvät tekijät; nuori poistuu luvatta kavereiden 50 luokse nuoren päihteiden käyttö 46 nuoren psyykkinen oirehdinta 35 nuoren käyttäytymisongelmat 30 nuoren perhetilanteeseen liittyvät tekijät, nuori poistuu luvatta 13 perheen luokse kyseessä on nuorten ryhmäilmiö 12 ristiriitatilanne nuoren ja henkilökunnan välillä 9 nuoren perhetilanteeseen liittyvät tekijät, nuorella on tullut 8 riitaa perheen kanssa ristiriitatilanne yksikön nuorten välillä 6 Huom.: Laitoksia pyydettiin kysymyksessä ympyröimään kolme tärkeintä syytä. Taulukkoon 4 on koottu laitosten näkemykset luvattoman poissa olemisen taustalla olevista syistä. Vastausvaihtoehdot muodostettiin selvitystyön tekijöiden lastensuojelutyössä kohtaamien havaintojen, kirjallisuuskatsauksen ja eri lastensuojelun ammattilaisten kanssa käytyjen keskusteluiden pohjalta. Laitosten näkemyksen mukaan yleisin syy luvattomaan Hatkassa 19
20 poissa olemiseen on nuoren poistuminen kavereiden luokse. Laitoksessa nuorten mahdollisuudet nähdä vapaasti kavereita voivat usein olla rajalliset. Joskus sijaishuoltopaikan sijainti rajoittaa nuoren mahdollisuuksia nähdä kavereita. Myös laitoksen säännöt ja toiminnat vaikuttavat nuorten mahdollisuuksiin nähdä kavereitaan. Joskus sijoituksen tavoitteena voi olla nuoren irrottautuminen asosiaalisesta kaveriporukasta, johon osallistumista pyritään tietoisesti sijoituksen avulla rajoittamaan. Laitoksille suhtautuminen lasten kavereihin on iso haaste. Toisaalta tulisi ylläpitää ja tukea lapsen luonnollisia, sijaishuoltopaikan ulkopuolisia, kaverisuhteita ja toisaalta turvata lapsen rauhallinen arki ja koulunkäynti. Törrönen ja Vauhkonen (2012, 97) viittaavat tutkimuksensa tuloksissa siihen, että sijaishuollon aikana nuorten sosiaaliset verkostot voivat rapautua. Sijoituksen aikana lasten ja nuorten tukena ovat tavallisesti laitoksen työntekijät. Laitoksesta itsenäistyvän nuoren elämässä sosiaalisissa suhteissa puolestaan korostuu perheen ja ystävien merkitys (mt.). Näin ollen sijaishuollon tavoitteena tulisi olla myös nuorelle tärkeiden ystävyyssuhteiden tukeminen ja ylläpito. Tilanne on sijaishuollolle haastava, ja tämän selvityksen tulokset siitä, että kaverit ovat laitosten näkemyksen mukaan merkittävin syy luvattomalle poissa olemiselle, kertovat nähdäksemme tarpeesta kehittää sijaishuollossa käytänteitä nuorten ja heidän laitosten ulkopuolisten ystäviensä suhteiden vaalimiseksi. Laitosten näkemykset luvattoman poissa olemisen syistä kertovat karkaavien nuorten pahasta olosta. Kavereiden jälkeen yleisimmät syyt luvattomaan sijaishuoltopaikasta poissa olemiseen koskivat nuorten päihteiden käyttöä, psyykkisiä ongelmia ja käyttäytymisen ongelmia. Syyt koskevat juuri niitä tekijöitä, joihin sijoituksella kodin ulkopuolelle haetaan usein myönteistä muutosta. Usein oirehtivat nuoret kokeilevat omia ja laitoksen rajoja karkaamalla pian sijoituksen alkamisen jälkeen. Tilanteesta voi tulla haasteellinen ja nuorten kasvulle ja kehitykselle vaarallinen, jos nuoren karkailu jatkuu säännöllisenä. Karkaamisesta on saattanut tulla nuorelle vuosien varrella opittu tapa väistää ristiriitatilanteita. Osa suomalaisista lastensuojelulaitoksista on kehittänyt osaamistaan tukemaan niin sanottuja vaikeasti, esimerkiksi juuri karkaamalla, oirehtivia nuoria. Tällöin laitoksen toiminnassa korostuu saatavilla olevien aikuisten normaalia suurempi määrä sekä arjen ennakoiminen siten, että mahdollisuudet karkaamiseen on minimoitu. Selvityksen tulokset ovat yhteneväisiä yhdysvaltalaisen tutkimuksen (Courtney & al. 2005, 38) kanssa. Sen mukaan suurimmassa riskiryhmässä karata ovat sijoitetut lapset, joilla on mielenterveys- tai päihdeongelmia ja takanaan useita sijoituksia ja jotka ovat yli 12-vuotiaita. Useat laitokset olivat maininneet yhdeksi tärkeäksi syyksi lapsen perhetilanteen ja nuoren karkaamisen omaan kotiinsa perheen luokse. Sijaishuoltopaikka kasvuympäristönä on usein toisenlainen kuin koti, eikä sitä voida verrata kotiolosuhteisiin. Laitoksessa on useita lapsia, joilla kaikilla on yksilölliset perusteet asua kodin ulkopuolella. Lapset eivät ehkä kotiudu laitosympäristöön ja saattavat kokea vaikeana, ettei heillä ole päivittäistä kontaktia omiin vanhempiinsa. Jotkut lapset ikävöivät vanhempiaan ja sisaruksiaan tai ovat huolissaan heidän tilanteestaan kotona. Lasten on totuttava päivittäin työvuoroissa oleviin henkilökuntaan kuuluviin aikuisiin sekä muihin sijaishuoltopaikassa asuviin lapsiin. Lapsi voi joutua laitoksessa myös lojaliteettiristiriitaan suhteessa vanhempiin. Joskus luvattomassa poissa olemisessa on kyse laitoksessa asuvien lasten ryhmäilmiöstä. Joku lapsista saattaa vetää muut mukanaan karkureissulle. Joskus taas tyytymättömyys laitoksen sääntöihin saattaa aiheuttaa kollektiivisen vastalauseen, joka purkautuu karkaamalla. Selvitystä varten haastatelluilla lastensuojelun sosiaalityöntekijöillä oli samankaltaisia näkemyksiä luvattoman poissa olemisen taustalla olevista syistä: Hatkassa 20